Η Francesca ήταν πολύ ευγενική, δυο μέρες πριν την άφιξη μας επικοινωνήσαμε για τη διεύθυνση του σπιτιού και τις σχετικές παροχές. Δεν τη γνωρίσαμε από κοντά, στο σπίτι μας περίμενε ο Renzo, βέβαια μας είχε ενημερώσει νωρίτερα γι' αυτό. Το ίδιο βράδυ μας έστειλε μήνυμα να μας ρωτήσει αν βολευτήκαμε κι ευχές για καλή διαμονή. Το σπίτι είναι μικρό, αλλά όπως ακριβώς φαίνεται στις φωτογραφίες. Ήταν καθαρό, παρείχε επίσης πετσέτες, πιστολάκι για τα μαλλιά και αφρόλουτρο. Επίσης στο σπίτι υπήρχαν χάρτες, ταξιδιωτικός οδηγός στα ιταλικά και μία λίστα με προτεινόμενες τρατορίες ανά περιοχή. Το βασικότερο όμως απ' όλα και ο λόγος που θα επισκεπτόμουν ξανά αυτό το διαμέρισμα είναι η τοποθεσία του! Το σπίτι είναι στη κεντρικότατη περιοχή της Ρώμης, είναι δίπλα σε όλα!